Diari Oficial de la Generalitat Valenciana


Sumari del DOGV 8079, del 07-07-2017 (2017/6064)

RESOLUCIÓ de 23 de juny de 2017, del director general de Centres i Personal Docent, per la qual s'inclou un aspirant en la llista de persones seleccionades en els procediments selectius per a l'ingrés i l'accés a cossos docents i l'adquisició de noves especialitats, convocats per l'Ordre 13/2016, de 3 de maig.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8079

Data del DOGV
:   07-07-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/6064


Data del document
:   23-06-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * concurs administratiu

RESOLUCIÓ de 23 de juny de 2017, del director general de Centres i Personal Docent, per la qual s'inclou un aspirant en la llista de persones seleccionades en els procediments selectius per a l'ingrés i l'accés a cossos docents i l'adquisició de noves especialitats, convocats per l'Ordre 13/2016, de 3 de maig. [2017/6064]  
  
Per mitjà de l'Ordre 13/2016, de 3 de maig, de la Conselleria d'Educació, Investigació, Cultura i Esport (DOCV 7776, 6 de maig), es va convocar un procediment selectiu d'ingrés i un procediment per a l'adquisició de noves especialitats en els cossos docents de professors d'Ensenyament Secundari, professors d'escoles oficials d'idiomes, professors de Música i Arts Escèniques i professors tècnics de Formació Professional, i amb data 25 de juliol de 2016 es van fer públiques les llistes d'aspirants que van superar el procés per l'especialitat de Sistemes i Aplicacions Informàtiques del cos de professors tècnics de Formació Professional.  
David Miguel Alcaraz Pérez va interposar un recurs d'alçada contra la llista esmentada per la baremació definitiva de mèrits que li va ser atorgada. El recurs, que va ser resolt per aquesta direcció general amb data 5 de maig de 2017, li va reconéixer una puntuació de 4,1100 punts en la fase de concurs, la qual cosa li atorga una puntuació global de 7,0982 punts, i, per tant, és un aspirant seleccionat en el concurs oposició.  
Per tot això, resolc:  
  
Primer  
Incloure en la llista publicada el 25 de juliol de 2016, en la qual s'esmenten els aspirants que han superat les proves selectives convocades per l'Ordre 13/2016, de 3 de maig, per a l'ingrés en el cos de professors tècnics de Formació Professional, David Miguel Alcaraz Pérez, en l'especialitat de Sistemes i Aplicacions Informàtiques i pel procediment d'ingrés lliure, amb una puntuació global de 7,0982 punts.  
  
  
Segon  
L'aspirant seleccionat haurà de presentar, en el termini d'un mes a comptar de l'endemà de la publicació d'aquesta resolució en el Diari Oficial de la Generalitat Valenciana, la documentació que s'estableix en la base deu de l'Ordre 13/2016, de 3 de maig.  
  
Tercer  
Modificar la Resolució de 9 de setembre de 2016, de la Direcció General de Centres i Personal Docent (DOCV 7885, 30 de setembre), per la qual es nomenen funcionaris en pràctiques dels cossos docents convocats per l'Ordre 13/2016, de 3 de maig, de la Conselleria d'Educació, Investigació, Cultura i Esport, els aspirants seleccionats en el marc del procediment selectiu esmentat, en el sentit d'incloure-hi David Miguel Alcaraz Pérez. El nomenament quedarà condicionat al compliment, per part de l'aspirant, dels requisits exigits en la base segona de la convocatòria, la qual cosa es verificarà mitjançant l'examen de la documentació presentada.  
  
Quart  
Atés que la realització d'un període de pràctiques forma part del procés selectiu, per tal de comprovar l'aptitud per a la docència dels aspirants seleccionats, el senyor Alcaraz Pérez haurà de realitzar-la durant el pròxim curs 2017-2018, en els termes regulats en la Resolució d'11 de novembre de 2016, de la Direcció General de Centres i Personal Docent, per la qual es regula la fase de pràctiques dels aspirants seleccionats en els procediments selectius convocats per l'Ordre 13/2016, de 3 de maig, de la Conselleria d'Educació, Investigació, Cultura i Esport (DOGV 7919, 7 de novembre).  
  
Contra aquesta resolució, que posa fi a la via administrativa, podrà interposar-se amb caràcter potestatiu un recurs de reposició davant de la Direcció General de Centres i Personal Docent en el termini d'un mes comptat des de l'endemà de la publicació, o interposar directament un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la publicació.  
  
València, 23 de juny de 2017.- El director general de Centres i Personal Docent: José Joaquín Carrión Candel.